Ericu950/Stoicheia-meter-silver huggingface dataset:
ἀμφελίξασθαι μεμαῶτες ὁ δὀρθὸν μὲν ἄντεινεν κάρα πειρᾶτο δὲ πρῶτον μάχας
δισσαῖσι δοιοὺς αὐχένων
μάρψαις ἀφύκτοις χερσὶν ἑαῖς ὄφιας
ψυχὰς ἀπέπνευσεν μελέων ἀφάτων
ἐκ δἄρ ἄτλατον δέος
πλᾶξε γυναῖκας ὅσαι τύχον Ἀλκμήνας ἀρήγοισαι λέχει
καὶ γὰρ αὐτά ποσσὶν ἄπεπλος ὀρούσαισ ἀπὸ στρωμνᾶς ὅμως ἄμυνεν ὕβριν κνωδάλων
ἐν χερὶ δἈμφιτρύων κολεοῦ γυμνὸν τινάσσων φάσγανον
ἵκετ ὀξείαις ἀνίαισι τυπείς τὸ γὰρ οἰκεῖον πιέζει πάνθ ὁμῶς
εὐθὺς δἀπήμων κραδία κᾶδος ἀμφ ἀλλότριον
ἔστα δὲ θάμβει δυσφόρῳ
τερπνῷ τε μιχθείς εἶδε γὰρ ἐκνόμιον
λῆμά τε καὶ δύναμιν
υἱοῦ παλίγγλωσσον δέ οἱ ἀθάνατοι
γείτονα δἐκκάλεσεν Διὸς ὑψίστου προφάταν ἔξοχον
ὀρθόμαντιν Τειρεσίαν ὁ δέ οἱ φράζε καὶ παντὶ στρατῷ ποίαις ὁμιλήσει τύχαις
ὅσσους μὲν ἐν χέρσῳ κτανών
ὅσσους δὲ πόντῳ θῆρας ἀϊδροδίκας
καί τινα σὺν πλαγίῳ
ἀνδρῶν κόρῳ στείχοντα τὸν ἐχθρότατον
φᾶσέ νιν δώσειν μόρῳ
καὶ γὰρ ὅταν θεοὶ ἐν πεδίῳ Φλέγρας Γιγάντεσσιν μάχαν
ἀντιάζωσιν βελέων ὑπὸ ῥιπαῖσι κείνου φαιδίμαν γαίᾳ πεφύρσεσθαι κόμαν
ἔνεπεν αὐτὸν μὰν ἐν εἰράνᾳ καμάτων μεγάλων ἐν σχερῷ
ἁσυχίαν τὸν ἅπαντα χρόνον ποινὰν λαχόντ ἐξαίρετον
ὀλβίοις ἐν δώμασι δεξάμενον θαλερὰν Ἥβαν ἄκοιτιν καὶ γάμον
δαίσαντα πὰρ Δὶ Κρονίδᾳ σεμνὸν αἰνήσειν νόμον
ὅθεν περ καὶ Ὁμηρίδαι
ῥαπτῶν ἐπέων τὰ πόλλ ἀοιδοὶ
ἄρχονται Διὸς ἐκ προοιμίου καὶ ὅδ ἀνὴρ
καταβολὰν ἱερῶν ἀγώνων νικαφορίας δέδεκται πρῶτον Νεμεαίου
ἐν πολυυμνήτῳ Διὸς ἄλσει
ὀφείλει δἔτι πατρίαν
εἴπερ καθ ὁδόν νιν εὐθυπομπὸς
αἰὼν ταῖς μεγάλαις δέδωκε κόσμον Ἀθάναις
θαμὰ μὲν Ἰσθμιάδων δρέπεσθαι κάλλιστον ἄωτον ἐν Πυθίοισί τε νικᾶν
Τιμονόου παῖδ ἔστι δἐοικὸς
ὀρειᾶν γε Πελειάδων
καὶ μὰν ἁ Σαλαμίς γε θρέψαι φῶτα μαχατὰν
δυνατός ἐν Τρωΐᾳ μὲν Ἕκτωρ Αἴαντος ἄκουσεν ὦ Τιμόδημε σὲ δἀλκὰ
παγκρατίου τλάθυμος ἀέξει
Ἀχάρναι δὲ παλαίφατοι
εὐάνορες ὅσσα δἀμφ ἀέθλοις
Τιμοδημίδαι ἐξοχώτατοι προλέγονται
παρὰ μὲν ὑψιμέδοντι Παρνασῷ τέσσαρας ἐξ ἀέθλων νίκας ἐκόμιξαν
ἀλλὰ Κορινθίων ὑπὸ φωτῶν
ἐν ἐσλοῦ Πέλοπος πτυχαῖς
ὀκτὼ στεφάνοις ἔμιχθεν ἤδη
ἑπτὰ δἐν Νεμέᾳ τὰ δοἴκοι μάσσον ἀριθμοῦ
Διὸς ἀγῶνι τόν ὦ πολῖται κωμάξατε Τιμοδήμῳ σὺν εὐκλέϊ νόστῳ
ἁδυμελεῖ δἐξάρχετε φωνᾷ
ὦ πότνια Μοῖσα μᾶτερ ἁμετέρα λίσσομαι
τὰν πολυξέναν ἐν ἱερομηνίᾳ Νεμεάδι
ἵκεο Δωρίδα νᾶσον Αἴγιναν ὕδατι γὰρ
μένοντ ἐπ Ἀσωπίῳ μελιγαρύων τέκτονες
κώμων νεανίαι σέθεν ὄπα μαιόμενοι
διψῇ δὲ πρᾶγος ἄλλο μὲν ἄλλου
στεφάνων ἀρετᾶν τε δεξιωτάταν ὀπαδόν
τᾶς ἀφθονίαν ὄπαζε μήτιος ἀμᾶς ἄπο
ἄρχε δοὐρανοῦ πολυνεφέλα κρέοντι θύγατερ
δόκιμον ὕμνον ἐγὼ δὲ κείνων τέ νιν ὀάροις
λύρᾳ τε κοινάσομαι χαρίεντα δἕξει πόνον
χώρας ἄγαλμα Μυρμιδόνες ἵνα πρότεροι
ᾤκησαν ὧν παλαίφατον ἀγορὰν
οὐκ ἐλεγχέεσσιν Ἀριστοκλείδας τεὰν
ἐμίανε κατ αἶσαν ἐν περισθενεῖ μαλαχθεὶς
παγκρατίου στόλῳ καματωδέων δὲ πλαγᾶν
ἄκος ὑγιηρὸν ἐν βαθυπεδίῳ Νεμέᾳτὸ καλλίνικον φέρει
εἰ δἐὼν καλὸς ἔρδων τἐοικότα μορφᾷ
ἀβάταν ἅλα κιόνων ὑπὲρ Ἡρακλέος περᾶν εὐμαρές
ἥρως θεὸς ἃς ἔθηκε ναυτιλίας ἐσχάτας
μάρτυρας κλυτάς δάμασε δὲ θῆρας ἐν πελάγεσιν
ὑπέροχος διά τἐξερεύνασε τεναγέων
ῥοάς ὅπα πόμπιμον κατέβαινε νόστου τέλος
καὶ γᾶν φράδασσε θυμέ τίνα πρὸς ἀλλοδαπὰν
Αἰακῷ σε φαμὶ γένει τε Μοῖσαν φέρειν
ἕπεται δὲ λόγῳ δίκας ἄωτος ἐσλὸς αἰνεῖν
οὐδ ἀλλοτρίων ἔρωτες ἀνδρὶ φέρειν κρέσσονες
οἴκοθεν μάτευε ποτίφορον δὲ κόσμον ἔλαβες
γλυκύ τι γαρυέμεν παλαιαῖσι δἐν ἀρεταῖς
γέγαθε Πηλεὺς ἄναξ ὑπέραλλον αἰχμὰν ταμών
ὃς καὶ Ἰωλκὸν εἷλε μόνος ἄνευ στρατιᾶς
καὶ ποντίαν Θέτιν κατέμαρψεν
ἐγκονητί Λαομέδοντα δεὐρυσθενὴς
Τελαμὼν Ἰόλᾳ παραστάτας ἐὼν ἔπερσεν
καί ποτε χαλκότοξον Ἀμαζόνων μετ ἀλκὰν
ἕπετό οἱ οὐδέ νίν ποτε φόβος ἀνδροδάμας ἔπαυσεν ἀκμὰν φρενῶν
συγγενεῖ δέ τις εὐδοξίᾳ μέγαβρίθει
ὃς δὲ διδάκτ ἔχει ψεφηνὸς ἀνὴρ ἄλλοτ ἄλλα πνέων οὔ ποτ ἀτρεκεῖ
κατέβα ποδί μυριᾶν δἀρετᾶν ἀτελεῖ νόῳ γεύεται
ξανθὸς δἈχιλεὺς τὰ μὲν μένων Φιλύρας ἐν δόμοις
παῖς ἐὼν ἄθυρε μεγάλα ἔργα χερσὶ θαμινὰ
βραχυσίδαρον ἄκοντα πάλλων ἴσατ ἀνέμοις
μάχᾳ λεόντεσσιν ἀγροτέροις ἔπρασσεν φόνον
κάπρους τἔναιρε σώματα δὲ παρὰ Κρονίδαν
Κένταυρον ἀσθμαίνοντα κόμιζεν
τὸν ἐθάμβεον Ἄρτεμίς τε καὶ θρασεῖ Ἀθάνα
κτείνοντ ἐλάφους ἄνευ κυνῶν δολίων θἑρκέων
ποσσὶ γὰρ κράτεσκε λεγόμενον δὲ τοῦτο προτέρων
ἔπος ἔχω βαθυμῆτα Χείρων τράφε λιθίνῳ
Ἰάσον ἔνδον τέγει καὶ ἔπειτεν Ἀσκλήπιον
τὸν φαρμάκων δίδαξε μαλακόχειρα νόμον
νύμφευσε δαὖτις ἀγλαόκαρπον
Νηρέος θύγατρα γόνον τέ οἱ φέρτατον
ἀτίταλλεν ἐν ἀρμένοισι πᾶσι θυμὸν αὔξων
ὄφρα θαλασσίαις ἀνέμων ῥιπαῖσι πεμφθεὶς
ὑπὸ Τρωΐαν δορίκτυπον ἀλαλὰν Λυκίων τε προσμένοι καὶ Φρυγῶν
Δαρδάνων τε καὶ ἐγχεσφόροις ἐπιμίξαις
Αἰθιόπεσσι χεῖρας ἐν φρασὶ πάξαιθ ὅπως σφίσι μὴ κοίρανος ὀπίσω
πάλιν οἴκαδ ἀνεψιὸς ζαμενὴς Ἑλένοιο Μέμνων μόλοι
τηλαυγὲς ἄραρε φέγγος Αἰακιδᾶν αὐτόθεν
Ζεῦ τεὸν γὰρ αἷμα σέο δἀγών τὸν ὕμνος ἔβαλεν
ὀπὶ νέων ἐπιχώριον χάρμα κελαδέων
βοὰ δὲ νικαφόρῳ σὺν Ἀριστοκλείδᾳ πρέπει
ὃς τάνδε νᾶσον εὐκλέϊ προσέθηκε λόγῳ
καὶ σεμνὸν ἀγλααῖσι μερίμναις
Πυθίου Θεάριον ἐν δὲ πείρᾳ τέλος
διαφαίνεται ὧν τις ἐξοχώτερος γένηται
ἐν παισὶ νέοισι παῖς ἐν ἀνδράσιν ἀνήρ τρίτον
ἐν παλαιτέροισι μέρος ἕκαστον οἷον ἔχομεν
βρότεον ἔθνος ἐλᾷ δὲ καὶ τέσσαρας ἀρετὰς
ὁ θνατὸς αἰών φρονεῖν δἐνέπει τὸ παρκείμενον
τῶν οὐκ ἄπεσσι χαῖρε φίλος ἐγὼ τόδε τοι
πέμπω μεμιγμένον μέλι λευκῷ
σὺν γάλακτι κιρναμένα δἔερσ ἀμφέπει
πόμ ἀοίδιμον Αἰολῇσιν ἐν πνοαῖσιν αὐλῶν
ὀψέ περ ἔστι δαἰετὸς ὠκὺς ἐνποτανοῖς
ὃς ἔλαβεν αἶψα τηλόθε μεταμαιόμενος δαφοινὸν ἄγραν ποσίν
κραγέται δὲ κολοιοὶ ταπεινὰ νέμονται
τίν γε μέν εὐθρόνου Κλεοῦς ἐθελοίσας ἀεθλοφόρου λήματος ἕνεκεν
Νεμέας Ἐπιδαυρόθεν τἄπο καὶ Μεγάρων δέδορκεν φάος
ἄριστος εὐφροσύνα πόνων κεκριμένων
ἰατρός αἱ δὲ σοφαὶ
Μοισᾶν θύγατρες ἀοιδαὶ θέλξαν νιν ἁπτόμεναι
οὐδὲ θερμὸν ὕδωρ τόσον γε μαλθακὰ τέγγει
γυῖα τόσσον εὐλογία φόρμιγγι συνάορος
ῥῆμα δἑργμάτων χρονιώτερον βιοτεύει
ὅ τι κε σὺν Χαρίτων τύχᾳ
γλῶσσα φρενὸς ἐξέλοι βαθείας
τό μοι θέμεν Κρονίδᾳ τε Δὶ καὶ Νεμέᾳ
Τιμασάρχου τε πάλᾳ
ὕμνου προκώμιον εἴη δέξαιτο δΑἰακιδᾶν
ἠΰπυργον ἕδος δίκᾳ ξεναρκέϊκοινὸν
φέγγος εἰ δἔτι ζαμενεῖ Τιμόκριτος ἁλίῳ
σὸς πατὴρ ἐθάλπετο ποικίλον κιθαρίζων
θαμά κε τῷδε μέλει κλιθείς
ὕμνον κελάδησε καλλίνικον
Κλεωναίου τἀπ ἀγῶνος ὅρμον στεφάνων
πέμψαντα καὶ λιπαρᾶν
εὐωνύμων ἀπ Ἀθανᾶν Θήβαις τἐν ἑπταπύλοις
οὕνεκ Ἀμφιτρύωνος ἀγλαὸν παρὰ τύμβον
Καδμεῖοί νιν οὐκ ἀέκοντες ἄνθεσι μίγνυον
Αἰγίνας ἕκατι φίλοισι γὰρ φίλος ἐλθὼν
ξένιον ἄστυ κατέδρακεν
Ἡρακλέος ὀλβίαν πρὸς αὐλάν
σὺν ᾧ ποτε Τρωΐαν κραταιὸςΤελαμὼν
καὶ τὸν μέγαν πολεμιστὰν ἔκπαγλον Ἀλκυονῆ
οὐ τετραορίας γε πρὶν δυώδεκα πέτρῳ
ἥροάς τἐπεμβεβαῶτας ἱπποδάμους ἕλεν
δὶς τόσους ἀπειρομάχας ἐών κεφανείη
λόγον ὁ μὴ συνιείς ἐπεὶ
ῥέζοντά τι καὶ παθεῖν ἔοικεν
τὰ μακρὰ δἐξενέπειν ἐρύκει με τεθμὸς
ἴϋγγι δἕλκομαι ἦτορ νουμηνίᾳ θιγέμεν
ἔμπα καίπερ ἔχει βαθεῖα ποντιὰς ἅλμα
μέσσον ἀντίτειν ἐπιβουλίᾳ σφόδρα δόξομεν
δαΐων ὑπέρτεροι ἐν φάει καταβαίνειν
φθονερὰ δἄλλος ἀνὴρ βλέπων
γνώμαν κενεὰν σκότῳ κυλίνδει
χαμαὶ πετοῖσαν ἐμοὶ δὁποίαν ἀρετὰν
ἔδωκε πότμος ἄναξ
ἐξύφαινε γλυκεῖα καὶ τόδ αὐτίκα φόρμιγξ
Λυδίᾳ σὺν ἁρμονίᾳ μέλος πεφιλημένον
Οἰνώνᾳ τε καὶ Κύπρῳ ἔνθα Τεῦκρος ἀπάρχει
ὁ Τελαμωνιάδας ἀτὰρ
Αἴας Σαλαμῖν ἔχει πατρῴαν
ἐν δΕὐξείνῳ πελάγει φαεννὰν Ἀχιλεὺς
νᾶσον Θέτις δὲ κρατεῖ
Φθίᾳ Νεοπτόλεμος δἈπείρῳ διαπρυσίᾳ
βουβόται τόθι πρῶνες ἔξοχοι κατάκεινται
Δωδώναθεν ἀρχόμενοι πρὸς Ἰόνιον πόρον
Παλίου δὲ πὰρ ποδὶ λατρίαν Ἰαωλκὸν
πολεμίᾳ χερὶ προστραπὼν
Πηλεὺς παρέδωκεν Αἱμόνεσσιν
δάμαρτος Ἱππολύτας Ἄκαστος δολίαις
τέχναισι χρησάμενος
τᾷ Δαιδάλου τε μαχαίρᾳ φύτευέ οἱ θάνατον
ἐκ λόχου Πελίαο παῖς ἄλαλκε δὲ Χείρων
καὶ τὸ μόρσιμον Διόθεν πεπρωμένον ἔκφερεν
πῦρ δὲ παγκρατὲς θρασυμαχάνων τε λεόντων
ὄνυχας ὀξυτάτους ἀκμὰν
καὶ δεινοτάτων σχάσαις ὀδόντων
ἔγαμεν ὑψιθρόνων μίαν Νηρεΐδων
τᾶς οὐρανοῦ βασιλῆες πόντου τἐφεζόμενοι
δῶρα καὶ κράτος ἐξέφαναν ἐγγενὲς αὐτῷ
Γαδείρων τὸ πρὸς ζόφον οὐ περατόν ἀπότρεπε
αὖτις Εὐρώπαν ποτὶ χέρσον ἔντεα ναός
ἄπορα γὰρ λόγον Αἰακοῦ
παίδων τὸν ἅπαντά μοι διελθεῖν
Θεανδρίδαισι δἀεξιγυίων ἀέθλων
κάρυξ ἑτοῖμος ἔβαν
ἔνθα πεῖραν ἔχοντες οἴκαδε κλυτοκάρπων
οὐ νέοντ ἄνευ στεφάνων πάτραν ἵν ἀκούομεν
μάτρῳ μἔτι Καλλικλεῖ κελεύεις
στάλαν θέμεν Παρίου λίθου λευκοτέραν
ὁ χρυσὸς ἑψόμενος
αὐγὰς ἔδειξεν ἁπάσας ὕμνος δὲ τῶν ἀγαθῶν
ἑργμάτων βασιλεῦσιν ἰσοδαίμονα τεύχει
φῶτα κεῖνος ἀμφ Ἀχέροντι ναιετάων ἐμὰν
γλῶσσαν εὑρέτω κελαδῆτιν Ὀρσοτριαίνα
ἵν ἐν ἀγῶνι βαρυκτύπου
θάλησε Κορινθίοις σελίνοις
τὸν Εὐφάνης ἐθέλων γεραιὸς προπάτωρ
σὸς ἄεισέν ποτε παῖ
ἄλλοισι δἅλικες ἄλλοι τὰ δαὐτὸς ἄν τις ἴδῃ
ἔλπεταί τις ἕκαστος ἐξοχώτατα φάσθαι
οἷον αἰνέων κε Μελησίαν ἔριδα στρέφοι
ῥήματα πλέκων ἀπάλαιστος ἐν λόγῳ ἕλκειν
μαλακὰ μὲν φρονέων ἐσλοῖς
τραχὺς δὲ παλιγκότοις ἔφεδρος
οὐκ ἀνδριαντοποιός εἰμ ὥστ ἐλινύσοντα ἐργάζεσθαι ἀγάλματ ἐπ αὐτᾶς βαθμίδος
ἑσταότ ἀλλ ἐπὶ πάσας ὁλκάδος ἔν τἀκάτῳ γλυκεῖ ἀοιδά
στεῖχ ἀπ Αἰγίνας διαγγέλλοισ ὅτι
Λάμπωνος υἱὸς Πυθέας εὐρυσθενὴς
νίκη Νεμείοις παγκρατίου στέφανον
οὔπω γένυσι φαίνων τέρειναν ματέρ οἰνάνθας ὀπώραν
ἐκ δὲ Κρόνου καὶ Ζηνὸς ἥρωας αἰχματὰς φυτευθέντας καὶ ἀπὸ χρυσεᾶν Νηρηΐδων
Αἰακίδας ἐγέραιρεν ματρόπολίν τε φίλαν ξένων ἄρουραν
τάν ποτ εὔανδρόν τε καὶ ναυσικλυτὰν
θέσσαντο πὰρ βωμὸν πατέρος Ἑλλανίου
στάντες πίτναν τἐς αἰθέρα χεῖρας ἁμᾷ
Ἐνδαΐδος ἀριγνῶτες υἱοὶ καὶ βία Φώκου κρέοντος
ὁ τᾶς θεοῦ ὃν Ψαμάθεια τίκτ ἐπὶ ῥηγμῖνι πόντου
αἰδέομαι μέγα εἰπεῖν ἐν δίκᾳ τε μὴ κεκινδυνευμένον
πῶς δὴ λίπον εὐκλέα νᾶσον καὶ τίς ἄνδρας ἀλκίμους
δαίμων ἀπ Οἰνώνας ἔλασενστάσομαι οὔ τοι ἅπασα κερδίων
φαίνοισα πρόσωπον ἀλάθει ἀτρεκής
καὶ τὸ σιγᾶν πολλάκις ἐστὶ σοφώτατον ἀνθρώπῳ νοῆσαι
εἰ δὄλβον ἢ χειρῶν βίαν ἢ σιδαρίταν ἐπαινῆσαι πόλεμον δεδόκηται μακρά μοι
αὐτόθεν ἅλμαθ ὑποσκάπτοι τις ἔχω γονάτων ἐλαφρὸν ὁρμάν
πρόφρων δὲ καὶ κείνοις ἄειδ ἐν Παλίῳ
Μοισᾶν ὁ κάλλιστος χορός ἐν δὲ μέσαις
φόρμιγγ Ἀπόλλων ἑπτάγλωσσον χρυσέῳ πλάκτρῳ διώκων
ἁγεῖτο παντοίων νόμων αἱ δὲ πρώτιστον μὲν ὕμνησαν Διὸς ἀρχόμεναι σεμνὰν Θέτιν
Πηλέα θὥς τέ νιν ἁβρὰ Κρηθεῒς Ἱππολύτα δόλῳ πεδᾶσαι
ἤθελε ξυνᾶνα Μαγνήτων σκοπὸν
πείσαισ ἀκοίταν ποικίλοις βουλεύμασιν
ψεύσταν δὲ ποιητὸν συνέπαξε λόγον
ὡς ἆρα νυμφείας ἐπείρα κεῖνος ἐν λέκτροις Ἀκάστου
εὐνᾶς τὸ δἐναντίον ἔσκεν πολλὰ γάρ νιν παντὶ θυμῷ
παρφαμένα λιτάνευεν τοῦ δὲ ὀργὰν κνίζον αἰπεινοὶ λόγοι
εὐθὺς δἀπανάνατο νύμφαν ξεινίου πατρὸς χόλον
δείσαις ὁ δἐφράσθη κατένευσέν τέ οἱ ὀρσινεφὴς ἐξ οὐρανοῦ
Ζεὺς ἀθανάτων βασιλεύς ὥστ ἐν τάχει
ποντίαν χρυσαλακάτων τινὰ Νηρεΐδων πράξειν ἄκοιτιν
γαμβρὸν Ποσειδάωνα πείσαις ὃς Αἰγᾶθεν ποτὶ κλειτὰν θαμὰ νίσσεται Ἰσθμὸν Δωρίαν
ἔνθα μιν εὔφρονες ἶλαι σὺν καλάμοιο βοᾷ θεὸν δέκονται
καὶ σθένει γυίων ἐρίζοντι θρασεῖ
πότμος δὲ κρίνει συγγενὴς ἔργων περὶ
πάντων τὺ δΑἰγίναθε δίς Εὐθύμενες
Νίκας ἐν ἀγκώνεσσι πίτνων ποικίλων ἔψαυσας ὕμνων
ἤτοι μεταΐξαντα καὶ νῦν τεὸς μάτρως ἀγάλλει κείνου ὁμόσπορον ἔθνος Πυθέα
ἁ Νεμέα μὲν ἄραρεν μείς τἐπιχώριος ὃν φίλησ Ἀπόλλων
ἅλικας δἐλθόντας οἴκοι τἐκράτεις
Νίσου τἐν εὐαγκεῖ λόφῳ χαίρω δὅτι
ἐσλοῖσι μάρναται πέρι πᾶσα πόλις
ἴσθι γλυκεῖάν τοι Μενάνδρου σὺν τύχᾳ μόχθων ἀμοιβὰν
ἐπαύρεο χρὴ δἀπ Ἀθανᾶν τέκτον ἀθληταῖσιν ἔμμεν
εἰ δὲ Θεμίστιον ἵκεις ὥστ ἀείδειν μηκέτι ῥίγει δίδοι
φωνάν ἀνὰ δἱστία τεῖνον πρὸς ζυγὸν καρχασίου
πύκταν τέ νιν καὶ παγκρατίῳ φθέγξαι ἑλεῖν Ἐπιδαύρῳ διπλόαν
νικῶντ ἀρετάν προθύροισιν δΑἰακοῦ
ἓν ἀνδρῶν ἓν θεῶν γένος ἐκ μιᾶς δὲ πνέομεν
ματρὸς ἀμφότεροι διείργει δὲ πᾶσα κεκριμένα
δύναμις ὡς τὸ μὲν οὐδέν ὁ δὲ χάλκεος ἀσφαλὲς αἰὲν ἕδος
μένει οὐρανός ἀλλά τι προσφέρομεν ἔμπαν ἢ μέγαν
νόον ἤτοι φύσιν ἀθανάτοις
καίπερ ἐφαμερίαν οὐκ εἰδότες οὐδὲ μετὰ νύκτας
ἅντιν ἔγραψε δραμεῖν ποτὶ στάθμαν
τεκμαίρει καί νυν Ἀλκιμίδας τὸ συγγενὲς ἰδεῖν
ἄγχι καρποφόροις ἀρούραισιν αἵτ ἀμειβόμεναι
τόκα μὲν ὦν βίον ἀνδράσιν ἐπηετανὸν πεδίων ἔδοσαν
τόκα δαὖτ ἀναπαυσάμεναι σθένος ἔμαρψαν ἦλθέ τοι
Νεμέας ἐξ ἐρατῶν ἀέθλων
παῖς ἐναγώνιος ὃς ταύταν μεθέπων Διόθεν αἶσαν
οὐκ ἄμμορος ἀμφὶ πάλᾳ κυναγέτας
ἴχνεσιν ἐν Πραξιδάμαντος ἑὸν πόδα νέμων
πατροπάτορος ὁμαιμίοις
κεῖνος γὰρ Ὀλυμπιόνικος ἐὼν Αἰακίδαις
ἔρνεα πρῶτος ἔνεικεν ἀπ Ἀλφεοῦ
καὶ πεντάκις Ἰσθμοῖ στεφανωσάμενος
ἔπαυσε λάθαν
Σαοκλείδα ὃς ὑπέρτατος
Ἁγησιμάχῳ υἱέων γένετο
ἐπεί οἱ τρεῖς ἀεθλοφόροι πρὸς ἄκρον ἀρετᾶς
ἦλθον οἵτε πόνων ἐγεύσαντο σὺνθεοῦ δὲ τύχᾳ
ἕτερον οὔ τινα οἶκον ἀπεφάνατο πυγμαχία πλεόνων
ταμίαν στεφάνων μυχῷ Ἑλλάδος ἁπάσας ἔλπομαι
μέγα εἰπὼν σκοποῦ ἄντα τυχεῖν
ὥτ ἀπὸ τόξου ἱείς εὔθυν ἐπὶ τοῦτον ἄγε Μοῖσα
εὐκλέα παροιχομένων γὰρ ἀνέρων
ἀοιδαὶ καὶ λόγοι τὰ καλά σφιν ἔργ ἐκόμισαν
Βασσίδαισιν ἅ τοὐ σπανίζει παλαίφατος γενεά
ἴδια ναυστολέοντες ἐπικώμια Πιερίδων ἀρόταις
δυνατοὶ παρέχειν πολὺν ὕμνον ἀγερώχων ἑργμάτων
ἕνεκεν καὶ γὰρ ἐν ἀγαθέᾳ
χεῖρας ἱμάντι δεθεὶς Πυθῶνι κράτησεν ἀπὸ ταύτας
αἷμα πάτρας
χρυσαλακάτου ποτὲ Καλλίας ἁδὼν
ἔρνεσι Λατοῦς παρὰ Κασταλίᾳ τε Χαρίτων
ἑσπέριος ὁμάδῳ φλέγεν
πόντου τε γέφυρ ἀκάμαντος ἐν ἀμφικτιόνων
τίμασε Ποσειδάνιον ἂν τέμενος
βοτάνα τέ νιν
πόθ ἁ λέοντος
νικάσαντ ἤρεφε δασκίοις
Φλιοῦντος ὑπ ὠγυγίοις ὄρεσιν
πλατεῖαι πάντοθεν λογίοισιν ἐντὶ πρόσοδοι
νᾶσον εὐκλέα τάνδε κοσμεῖν ἐπεί σφιν Αἰακίδαι
ἔπορον ἔξοχον αἶσαν ἀρετὰς ἀποδεικνύμενοι μεγάλας
πέταται δἐπί τε χθόνα καὶ διὰ θαλάσσας τηλόθεν
ὄνυμ αὐτῶν καὶ ἐς Αἰθίοπας
Μέμνονος οὐκ ἀπονοστήσαντος ἐπᾶλτο βαρὺ δέ σφιν
νεῖκος Ἀχιλεὺς
ἔμπεσε χαμαὶ καταβὰς ἀφ ἁρμάτων
φαεννᾶς υἱὸν εὖτ ἐνάριξεν Ἀόος ἀκμᾷ
ἔγχεος ζακότοιο καὶ ταύταν μὲν παλαιότεροι
ὁδὸν ἀμαξιτὸν εὗρον ἕπομαι δὲ καὶ αὐτὸς ἔχων μελέταν
τὸ δὲ πὰρ ποδὶ ναὸς ἑλισσόμενον αἰεὶ κυμάτων
λέγεται παντὶ μάλιστα δονεῖν
θυμόν ἑκόντι δἐγὼ νώτῳ μεθέπων δίδυμον ἄχθος
πέμπτον ἐπὶ εἴκοσι τοῦτο γαρύων
εὖχος ἀγώνων ἄπο τοὺς ἐνέποισιν ἱερούς
Ἀλκιμίδα τέ γἐπαρκέσαι
κλειτᾷ γενεᾷ δύο μὲν Κρονίου πὰρ τεμένει
παῖ σέ τἐνόσφισε καὶ Πολυτιμίδαν
κλᾶρος προπετὴς ἄνθε Ὀλυμπιάδος
δελφῖνί κεν
τάχος δι ἅλμας
ἴσον κ εἴποιμι Μελησίαν
χειρῶν τε καὶ ἰσχύος ἁνίοχον
Ἐλείθυια πάρεδρε Μοιρᾶν βαθυφρόνων
παῖ μεγαλοσθενέος ἄκουσον Ἥρας γενέτειρα τέκνων ἄνευ σέθεν
οὐ φάος οὐ μέλαιναν δρακέντες εὐφρόναν
ἀναπνέομεν δοὐχ ἅπαντες ἐπὶ ἴσα
εἴργει δὲ πότμῳ ζυγένθ ἕτερον ἕτερα σὺν δὲ τὶν
καὶ παῖς ὁ Θεαρίωνος ἀρετᾷ κριθεὶς
εὔδοξος ἀείδεται Σωγένης μετὰ πενταέθλοις
πόλιν γὰρ φιλόμολπον οἰκεῖ δορικτύπων
Αἰακιδᾶν μάλα δἐθέλοντι σύμπειρον ἀγωνίᾳ θυμὸν ἀμφέπειν
εἰ δὲ τύχῃ τις ἔρδων μελίφρον αἰτίαν
ῥοαῖσι Μοισᾶν ἐνέβαλε ταὶ μεγάλαι γὰρ ἀλκαὶ
σκότον πολὺν ὕμνων ἔχοντι δεόμεναι
ἔργοις δὲ καλοῖς ἔσοπτρον ἴσαμεν ἑνὶ σὺν τρόπῳ
εἰ Μναμοσύνας ἕκατι λιπαράμπυκος
εὕρηται ἄποινα μόχθων κλυταῖς ἐπέων ἀοιδαῖς
σοφοὶ δὲ μέλλοντα τριταῖον ἄνεμον
ἔμαθον οὐδ ὑπὸ κέρδει βλάβεν
ἀφνεὸς πενιχρός τε θανάτου πέρας
λόγον Ὀδυσσέος ἢ πάθαν διὰ τὸν ἁδυεπῆ γενέσθ Ὅμηρον
ἐπεὶ ψεύδεσί οἱ ποτανᾷ τε μαχανᾷ
σεμνὸν ἔπεστί τι σοφία δὲ κλέπτει παράγοισα μύθοις τυφλὸν δἔχει
ἦτορ ὅμιλος ἀνδρῶν ὁ πλεῖστος εἰ γὰρ ἦν
ἓ τὰν ἀλάθειαν ἰδέμεν οὔ κεν ὅπλων χολωθεὶς
ὁ καρτερὸς Αἴας ἔπαξε διὰ φρενῶν
λευρὸν ξίφος ὃν κράτιστον Ἀχιλέος ἄτερ μάχᾳ
ξανθῷ Μενέλᾳ δάμαρτα κομίσαι θοαῖς
ἐν ναυσὶ πόρευσαν εὐθυπνόου Ζεφύροιο πομπαὶ
πρὸς Ἴλου πόλιν ἀλλὰ κοινὸν γὰρ ἔρχεται
κῦμ Ἀΐδα πέσε δἀδόκητον ἐν καὶ δοκέοντα τιμὰ δὲ γίνεται
ὧν θεὸς ἁβρὸν αὔξει λόγον τεθνακότων
βοαθόων τοὶ παρὰ μέγαν ὀμφαλὸν εὐρυκόλπου
μόλον χθονός ἐν Πυθίοισι δὲδαπέδοις
κεῖται Πριάμου πόλιν Νεοπτόλεμος ἐπεὶ πράθεν
τᾷ καὶ Δαναοὶ πόνησαν ὁ δἀποπλέων
Σκύρου μὲν ἅμαρτε πλαγχθέντες δεἰς Ἐφύραν ἵκοντο
Μολοσσίᾳ δἐμβασίλευεν ὀλίγον
χρόνον ἀτὰρ γένος αἰεὶ φέρεν
τοῦτό οἱ γέρας ᾤχετο δὲ πρὸς θεόν
κτέαν ἄγων Τρωΐαθεν ἀκροθινίων
ἵνα κρεῶν νιν ὑπὲρ μάχας ἔλασεν ἀντιτυχόντ ἀνὴρ μαχαίρᾳ
βάρυνθεν δὲ περισσὰ Δελφοὶ ξεναγέται
ἀλλὰ τὸ μόρσιμον ἀπέδωκεν ἐχρῆν δέ τιν ἔνδον ἄλσει παλαιτάτῳ
Αἰακιδᾶν κρεόντων τὸ λοιπὸν ἔμμεναι
θεοῦ παρ εὐτειχέα δόμον ἡρωΐαις δὲ πομπαῖς
θεμισκόπον οἰκεῖν ἐόντα πολυθύτοις
εὐώνυμον ἐς δίκαν τρία ἔπεα διαρκέσει
οὐ ψεῦδις ὁ μάρτυς ἔργμασιν ἐπιστατεῖ
Αἴγινα τεῶν Διός τἐκγόνων θρασύ μοι τόδ εἰπεῖν
φαενναῖς ἀρεταῖς ὁδὸν κυρίαν λόγων
οἴκοθεν ἀλλὰ γὰρ ἀνάπαυσις ἐν παντὶ γλυκεῖα ἔργῳ κόρον δἔχει
καὶ μέλι καὶ τὰ τέρπν ἄνθε Ἀφροδίσια
φυᾷ δἕκαστος διαφέρομεν βιοτὰν λαχόντες
ὁ μὲν τά τὰ δἄλλοι τυχεῖν δἕν ἀδύνατον
εὐδαιμονίαν ἅπασαν ἀνελόμενον οὐκ ἔχω
εἰπεῖν τίνι τοῦτο Μοῖρα τέλος ἔμπεδον
ὤρεξε Θεαρίων τὶν δἐοικότα καιρὸν ὄλβου
δίδωσι τόλμαν τε καλῶν ἀρομένῳ
σύνεσιν οὐκ ἀποβλάπτει φρενῶν
ξεῖνός εἰμι σκοτεινὸν ἀπέχων ψόγον
ὕδατος ὥτε ῥοὰς φίλον ἐς ἄνδρ ἄγων
κλέος ἐτήτυμον αἰνέσω ποτίφορος δἀγαθοῖσι μισθὸς οὗτος
ἐὼν δἐγγὺς Ἀχαιὸς οὐ μέμψεταί μἀνὴρ
ὄμματι δέρκομαι λαμπρόν οὐχ ὑπερβαλών
βίαια πάντ ἐκ ποδὸς ἐρύσαις ὁ δὲ λοιπὸς εὔφρων
ποτὶ χρόνος ἕρποι μαθὼν δέ τις ἀνερεῖ
εἰ πὰρ μέλος ἔρχομαι ψάγιον ὄαρον ἐννέπων
Εὐξενίδα πάτραθε Σώγενες ἀπομνύω
μὴ τέρμα προβὰς ἄκονθ ὥτε χαλκοπάρᾳον ὄρσαι
θοὰν γλῶσσαν ὃς ἐξέπεμψεν παλαισμάτων
αὐχένα καὶ σθένος ἀδίαντον αἴθωνι πρὶν ἁλίῳ γυῖον ἐμπεσεῖν
ἔα με νικῶντί γε χάριν εἴ τι πέραν ἀερθεὶς
ἀνέκραγον οὐ τραχύς εἰμι καταθέμεν
εἴρειν στεφάνους ἐλαφρόν ἀναβάλεο Μοῖσά τοι
κολλᾷ χρυσὸν ἔν τε λευκὸν ἐλέφανθ ἁμᾷ
καὶ λείριον ἄνθεμον ποντίας ὑφελοῖσ ἐέρσας
Διὸς δὲ μεμναμένος ἀμφὶ Νεμέᾳ
πολύφατον θρόον ὕμνων δόνει
ἡσυχᾷ βασιλῆα δὲ θεῶν πρέπει
δάπεδον ἂν τόδε γαρυέμεν ἁμέρᾳ
ὀπί λέγοντι γὰρ Αἰακόν νιν ὑπὸ ματροδόκοις γοναῖς φυτεῦσαι
ἐμᾷ μὲν πολίαρχον εὐωνύμῳ πάτρᾳ
ἀνδρὸς ἀνήρ τι φαῖμέν κε γείτον ἔμμεναι
νόῳ φιλήσαντ ἀτενέϊ γείτονιχάρμα πάντων
ἐπάξιον εἰ δαὐτὸ καὶ θεὸς ἀνέχοι
ἐν τίν κἐθέλοι Γίγαντας ὃς ἐδάμασας εὐτυχῶς
ναίειν πατρὶ Σωγένης ἀταλὸν ἀμφέπων
θυμὸν προγόνων ἐϋκτήμονα ζαθέαν ἀγυιάν
ἐπεὶ τετραόροισιν ὥθ ἁρμάτων ζυγοῖς
ἐν τεμένεσσι δόμον ἔχει τεοῖς ἀμφοτέρας ἰὼν χειρός ὦ μάκαρ
κόραν τε Γλαυκώπιδα δύνασαι δὲ βροτοῖσιν ἀλκὰν
ἀμαχανιᾶν δυσβάτων θαμὰ διδόμεν
εἰ γάρ σφισιν ἐμπεδοσθενέα βίοτον ἁρμόσαις
ἥβᾳ λιπαρῷ τε γήραϊ διαπλέκοις
εὐδαίμον ἐόντα παίδων δὲ παῖδες ἔχοιεν αἰεὶ
γέρας τό περ νῦν καὶ ἄρειον ὄπιθεν
τὸ δἐμὸν οὔ ποτε φάσει κέαρ
ἀτρόποισι Νεοπτόλεμον ἑλκύσαι
ἔπεσι ταὐτὰ δὲ τρὶς τετράκι τἀμπολεῖν
ἀπορία τελέθει τέκνοισιν ἅτε μαψυλάκας Διὸς Κόρινθος
ὥρα πότνια κάρυξ Ἀφροδίτας ἀμβροσιᾶν φιλοτάτων
ἅτε παρθενηΐοις παίδων τἐφίζοισα γλεφάροις
τὸν μὲν ἁμέροις ἀνάγκας χερσὶ βαστάζεις ἕτερον δἑτέραις
ἀγαπατὰ δὲ καιροῦ μὴ πλαναθέντα πρὸς ἔργον ἕκαστον
τῶν ἀρειόνων ἐρώτων ἐπικρατεῖν δύνασθαι
οἷοι καὶ Διὸς Αἰγίνας τε λέκτρον ποιμένες ἀμφεπόλησαν
Κυπρίας δώρων ἔβλαστεν δυἱὸς Οἰνώνας βασιλεὺς
χειρὶ καὶ βουλαῖς ἄριστος πολλά νιν πολλοὶ λιτάνευον ἰδεῖν
ἀβοατὶ γὰρ ἡρώων ἄωτοι περιναιεταόντων
ἤθελον κείνου γε πείθεσθ ἀναξίαις ἑκόντες
οἵ τε κρανααῖς ἐν Ἀθάναισιν ἅρμοζον στρατόν
οἵ τἀνὰ Σπάρταν Πελοπηϊάδαι
ἱκέτας Αἰακοῦ σεμνῶν γονάτων πόλιός θὑπὲρ φίλας
ἀστῶν θὑπὲρ τῶνδ ἅπτομαι φέρων
Λυδίαν μίτραν καναχηδὰ πεποικιλμέναν
Δείνιος δισσῶν σταδίων καὶ πατρὸς Μέγα Νεμεαῖον ἄγαλμα
σὺν θεῷ γάρ τοι φυτευθεὶς ὄλβος ἀνθρώποισι παρμονώτερος
ὅσπερ καὶ Κινύραν ἔβρισε πλούτῳ ποντίᾳ ἔν ποτε Κύπρῳ
ἵσταμαι δὴ ποσσὶ κούφοις ἀμπνέων τε πρίν τι φάμεν
ἐς ἔλεγχον ἅπας κίνδυνος ὄψον δὲ λόγοι φθονεροῖσιν
ἅπτεται δἐσλῶν ἀεί χειρόνεσσι δοὐκ ἐρίζει
κεῖνος καὶ Τελαμῶνος δάψεν υἱὸν φασγάνῳ ἀμφικυλίσαις
ἦ τιν ἄγλωσσον μέν ἦτορ δἄλκιμον λάθα κατέχει
ἐν λυγρῷ νείκει μέγιστον δαἰόλῳ ψεύδει γέρας ἀντέταται
κρυφίαισι γὰρ ἐν ψάφοις Ὀδυσσῆ Δαναοὶ θεράπευσαν
χρυσέων δΑἴας στερηθεὶς ὅπλων φόνῳ πάλαισεν
ἦ μὰν ἀνόμοιά γε δᾴοισιν ἐν θερμῷ χροῒ
ἕλκεα ῥῆξαν πελεμιζόμενοι
ὑπ ἀλεξιμβρότῳ λόγχᾳ τὰ μὲν ἀμφ Ἀχιλεῖ νεοκτόνῳ
ἁμέραις ἐχθρὰ δἄρα πάρφασις ἦν καὶ πάλαι
αἱμύλων μύθων ὁμόφοιτος δολοφραδής κακοποιὸν ὄνειδος
ἃ τὸ μὲν λαμπρὸν βιᾶται τῶν δἀφάντων κῦδος ἀντείνει σαθρόν
εἴη μή ποτέ μοι τοιοῦτον ἦθος Ζεῦ πάτερ ἀλλὰ κελεύθοις
ἁπλόαις ζωᾶς ἐφαπτοίμαν θανὼν ὡς παισὶ κλέος
μὴ τὸ δύσφαμον προσάψω χρυσὸν εὔχονται πεδίον δἕτεροι
ἀπέραντον ἐγὼ δἀστοῖς ἁδὼν καὶ χθονὶ γυῖα καλύψαιμ
αἰνέων αἰνητά μομφὰν δἐπισπείρων ἀλιτροῖς
αὔξηται δἀρετά χλωραῖς ἐέρσαις ὡς ὅτε δένδρεον ᾁσσει
ἐν σοφοῖς ἀνδρῶν ἀερθεῖσ ἐν δικαίοις τε πρὸς ὑγρὸν
αἰθέρα χρεῖαι δὲ παντοῖαι φίλων ἀνδρῶν τὰ μὲν ἀμφὶ πόνοις
ὑπερώτατα μαστεύει δὲ καὶ τέρψις ἐν ὄμμασι θέσθαι
πιστόν ὦ Μέγα τὸ δαὖτις τεὰν ψυχὰν κομίξαι
οὔ μοι δυνατόν κενεᾶν δἐλπίδων χαῦνον τέλος
σεῦ δὲ πάτρᾳ Χαριάδαις τἘλαφρὸν
ὑπερεῖσαι λίθον Μοισαῖον ἕκατι ποδῶν εὐωνύμων
δὶς δὴ δυοῖν χαίρω δὲ πρόσφορον
ἐν μὲν ἔργῳ κόμπον ἱείς ἐπαοιδαῖς δἀνὴρ
νώδυνον καί τις κάματον θῆκεν ἦν γε μὰν ἐπικώμιος ὕμνος
δὴ πάλαι καὶ πρὶν γενέσθαι τὰν Ἀδράστου τάν τε Καδμείων ἔριν
κωμάσομεν παρ Ἀπόλλωνος Σικυώνοθε Μοῖσαι
τὰν νεοκτίσταν ἐς Αἴτναν ἔνθ ἀναπεπταμέναι ξείνων νενίκανται θύραι
ὄλβιον ἐς Χρομίου δῶμ ἀλλ ἐπέων γλυκὺν ὕμνον πράσσετε
τὸ κρατήσιππον γὰρ ἐς ἃρμ ἀναβαίνων ματέρι καὶ διδύμοις παίδεσσιν αὐδὰν μανύει
Πυθῶνος αἰπεινᾶς ὁμοκλάροις ἐπόπταις
ἔστι δέ τις λόγος ἀνθρώπων τετελεσμένον ἐσλὸν
μὴ χαμαὶ σιγᾷ καλύψαι θεσπεσία δἐπέων καύχαις ἀοιδὰ πρόσφορος
ἀλλ ἀνὰ μὲν βρομίαν φόρμιγγ ἀνὰ δαὐλὸν ἐπ αὐτὰν ὄρσομεν
ἱππίων ἄθλων κορυφάν ἅτε Φοίβῳ θῆκεν Ἄδραστος ἐπ Ἀσωποῦ ῥεέθροις ὧν ἐγὼ
μνασθεὶς ἐπασκήσω κλυταῖς ἥρωα τιμαῖς
ὃς τότε μὲν βασιλεύων κεῖθι νέαισί θἑορταῖς
ἰσχύος τἀνδρῶν ἁμίλλαις ἅρμασί τε γλαφυροῖς ἄμφαινε κυδαίνων πόλιν
φεῦγε γὰρ Ἀμφιαρῆ ποτε θρασυμήδεα καὶ δεινὰν στάσιν
πατρίων οἴκων ἀπό τἌργεος ἀρχοὶ δοὐκ ἔτ ἔσαν Ταλαοῦ παῖδες βιασθέντες λύᾳ
κρέσσων δὲ καππαύει δίκαν τὰν πρόσθεν ἀνήρ
ἀνδροδάμαντ Ἐριφύλαν ὅρκιον ὡς ὅτε πιστόν
δόντες Οἰκλείδᾳ γυναῖκα ξανθοκομᾶν Δαναῶν ἔσσαν μέγιστοι καί ποτε
ἐσλὸν ἐς ἑπταπύλους Θήβας ἄγαγον στρατὸν ἀνδρῶν αἰσιᾶν
οὐ κατ ὀρνίχων ὁδόν οὐδὲ Κρονίων ἀστεροπὰν ἐλελίξαις οἴκοθεν μαργουμένους
στείχειν ἐπώτρυν ἀλλὰ φείσασθαι κελεύθου
φαινομέναν δἄρ ἐς ἄταν σπεῦδεν ὅμιλος ἱκέσθαι
χαλκέοις ὅπλοισιν ἱππείοις τε σὺν ἔντεσιν Ἰσμηνοῦ δἐπ ὄχθαισι γλυκὺν
νόστον ἐρεισάμενοι λευκανθέα σώματ ἐπίαναν καπνόν
ἑπτὰ γὰρ δαίσαντο πυραὶ νεογυίους φῶτας ὁ δἈμφιαρῇ σχίσσεν κεραυνῷ παμβίᾳ
Ζεὺς τὰν βαθύστερνον χθόνα κρύψεν δἅμ ἵπποις
δουρὶ Περικλυμένου πρὶν νῶτα τυπέντα μαχατὰν
θυμὸν αἰσχυνθῆμεν ἐν γὰρ δαιμονίοισι φόβοις φεύγοντι καὶ παῖδες θεῶν
εἰ δυνατόν Κρονίων πεῖραν μὲν ἀγάνορα Φοινικοστόλων
ἐγχέων ταύταν θανάτου πέρι καὶζωᾶς ἀναβάλλομαι ὡς πόρσιστα μοῖραν δεὔνομον
Ζεῦ πάτερ ἀγλαΐαισιν δἀστυνόμοις ἐπιμῖξαι
λαόν ἐντί τοι φίλιπποί ταὐτόθι καὶ κτεάνων ψυχὰς ἔχοντες κρέσσονας
ἄνδρες ἄπιστον ἔειπ αἰδὼς γὰρ ὑπὸ κρύφα κέρδει κλέπτεται
ἃ φέρει δόξαν Χρομίῳ κεν ὑπασπίζων παρὰ πεζοβόαις ἵπποις τε ναῶν τἐν μάχαις
ἔκρινας ἂν κίνδυνον ὀξείας ἀϋτᾶς
οὕνεκεν ἐν πολέμῳ κείνα θεὸς ἔντυεν αὐτοῦ
θυμὸν αἰχματὰν ἀμύνειν λοιγὸν Ἐνυαλίου παῦροι δὲ βουλεῦσαι φόνου
παρποδίου νεφέλαν τρέψαι ποτὶ δυσμενέων ἀνδρῶν στίχας
χερσὶ καὶ ψυχᾷ δυνατοί λέγεται μὰν Ἕκτορι μὲν κλέος ἀνθῆσαι Σκαμάνδρου χεύμασιν
ἀγχοῦ βαθυκρήμνοισι δἀμφ ἀκταῖς Ἑλώρου
ἔνθα Ῥέας πόρον ἄνθρωποι καλέοισι δέδορκεν
παιδὶ τοῦθ Ἁγησιδάμου φέγγος ἐν ἁλικίᾳ πρώτᾳ τὰ δἄλλαις ἁμέραις
πολλὰ μὲν ἐν κονίᾳ χέρσῳ τὰ δὲ γείτονι πόντῳ φάσομαι
ἐκ πόνων δοἳ σὺν νεότατι γένωνται σύν τε δίκᾳ τελέθει πρὸς γῆρας αἰὼν ἁμέρα
ἴστω λαχὼν πρὸς δαιμόνων θαυμαστὸν ὄλβον
εἰ γὰρ ἅμα κτεάνοις πολλοῖς ἐπίδοξον ἄρηται
κῦδος οὐκ ἔστι πρόσωθεν θνατὸν ἔτι σκοπιᾶς ἄλλας ἐφάψασθαι ποδοῖν
ἡσυχία δὲ φιλεῖ μὲν συμπόσιον νεοθαλὴς δαὔξεται
μαλθακᾷ νικαφορία σὺν ἀοιδᾷ θαρσαλέα δὲ παρὰ κρητῆρα φωνὰ γίνεται
ἐγκιρνάτω τίς νιν γλυκὺν κώμου προφάταν
ἀργυρέαισι δὲ νωμάτω φιάλαισι βιατὰν
ἀμπέλου παῖδ ἅς ποθ ἵπποι κτησάμεναι Χρομίῳ πέμψαν θεμιπλέκτοις ἁμᾷ
Λατοΐδα στεφάνοις ἐκ τᾶς ἱερᾶς Σικυῶνος Ζεῦ πάτερ
εὔχομαι ταύταν ἀρετὰν κελαδῆσαι σὺν Χαρίτεσσιν ὑπὲρ πολλῶν τε τιμαλφεῖν λόγοις
νίκαν ἀκοντίζων σκοποῖ ἄγχιστα Μοισᾶν
Δαναοῦ πόλιν ἀγλαοθρόνων τε πεντήκοντα κορᾶν Χάριτες
Ἄργος Ἥρας δῶμα θεοπρεπὲς ὑμνεῖτε φλέγεται δἀρεταῖς
μυρίαις ἔργων θρασέων ἕνεκεν
μακρὰ μὲν τὰ Περσέος ἀμφὶ Μεδοίσας Γοργόνος
πολλὰ δΑἰγύπτῳ καταοίκισεν ἄστη ταῖς Ἐπάφου παλάμαις
Διομήδεα δἄμβροτον ξανθά ποτε Γλαυκῶπις ἔθηκε θεόν
γαῖα δἐν Θήβαις ὑπέδεκτο κεραυνωθεῖσα Διὸς βέλεσιν
καὶ γυναιξὶν καλλικόμοισιν ἀριστεύει πάλαι
Ζεὺς ἐπ Ἀλκμήναν Δανάαν τε μολὼντοῦτον κατέφανε λόγον
πατρὶ δἈδράστοιο Λυγκεῖ τε φρενῶν καρπὸν εὐθείᾳ συνάρμοξεν δίκᾳ
θρέψε δαἰχμὰν Ἀμφιτρύωνος ὁ δὄλβῳ φέρτατος
Τηλεβόας ἔναρεν τῷ ὄψιν ἐειδόμενος
ἀθανάτων βασιλεὺς αὐλὰν ἐσῆλθεν
σπέρμ ἀδείμαντον φέρων Ἡρακλέοςοὗ κατ Ὄλυμπον
ἄλοχος Ἥβα τελείᾳ παρὰ ματέρι βαίνοισ ἔστι καλλίστα θεῶν
βραχύ μοι στόμα πάντ ἀναγήσασθ ὅσων Ἀργεῖον ἔχει τέμενος
μοῖραν ἐσλῶν ἔστι δὲ καὶ κόρος ἀνθρώπων βαρὺς ἀντιάσαι
ἀλλ ὅμως εὔχορδον ἔγειρε λύραν
καὶ παλαισμάτων λάβε φροντίδ ἀγών τοι χάλκεος
δᾶμον ὀτρύνει ποτὶ βουθυσίαν Ἥρας ἀέθλων τε κρίσιν
Οὐλία παῖς ἔνθα νικάσαις δὶς ἔσχεν Θεαῖος εὐφόρων λάθαν πόνων
ἐκράτησε δὲ καί ποθ Ἕλλανα στρατὸν Πυθῶνι τύχᾳ τε μολὼν
καὶ τὸν Ἰσθμοῖ καὶ Νεμέᾳ στέφανον Μοίσαισί τἔδωκ ἀρόσαι
τρὶς μὲν ἐν πόντοιο πύλαισιλαχών
τρὶς δὲ καὶ σεμνοῖς δαπέδοις ἐν Ἀδραστείῳ νόμῳ
Ζεῦ πάτερ τῶν μὰν ἔραται φρενί σιγᾷ οἱ στόμα πᾶν δὲ τέλος
ἐν τὶν ἔργων οὐδ ἀμόχθῳ καρδίᾳ προσφέρων τόλμαν παραιτεῖται χάριν
γνώτ ἀείδω οἷ τε καὶ ὅστις ἁμιλλᾶται περὶ
ἐσχάτων ἄθλων κορυφαῖς ὕπατον δἔσχεν Πίσα
Ἡρακλέος τεθμόν ἁδεῖαί γε μὲν ἀμβολάδαν
ἐν τελεταῖς δὶς Ἀθαναίων νιν ὀμφαὶ
κώμασαν γαίᾳ δὲ καυθείσᾳ πυρὶ καρπὸς ἐλαίας
ἕπεται δέ Θεαῖε ματρώων πολύγνωτον γένος ὑμετέρων
εὐάγων τιμὰ Χαρίτεσσί τε καὶ σὺν Τυνδαρίδαις θαμάκις
ἀξιωθείην κεν ἐὼν Θρασύκλου
ὀμμάτων νικαφορίαις γὰρ ὅσαις Προίτοιο τόδ ἱπποτρόφον
ἄστυ θάλησεν Κορίνθου τἐν μυχοῖς καὶ Κλεωναίων πρὸς ἀνδρῶν τετράκις
Σικυωνόθε δἀργυρωθέντες σὺν οἰνηραῖς φιάλαις ἐπέβαν
ἐκ δὲ Πελλάνας ἐπιεσσάμενοι νῶτον μαλακαῖσι κρόκαις
ἀλλὰ χαλκὸν μυρίον οὐ δυνατὸν
ἐξελέγχειν μακροτέρας γὰρ ἀριθμῆσαι σχολᾶς
ὅντε Κλείτωρ καὶ Τεγέα καὶ Ἀχαιῶν ὑψίβατοι πόλιες
καὶ Λύκαιον πὰρ Διὸς θῆκε δρόμῳ σὺν ποδῶν χειρῶν τε νικᾶσαι σθένει